VENDIM
Nr. 579, datë 8.10.2025

PËR AUTORIZIMIN E MINISTRISË SË TURIZMIT, KULTURËS DHE SPORTIT SI THEMELUESE E FONDACIONIT “CULTURALB”

Në mbështetje të nenit 100 të Kushtetutës, të shkronjës “b”, të pikës 3, të nenit 9, të ligjit nr. 27/2018, “Për trashëgiminë kulturore dhe muzetë”, të ndryshuar, dhe të ligjit nr. 8788, datë 7.5.2001, “Për organizatat jofitimprurëse”, të ndryshuar, me propozimin e ministrit të Turizmit, Kulturës dhe Sportit, Këshilli i Ministrave

VENDOSI:

[bookmark: _GoBack]1. Autorizimin e Ministrisë së Turizmit, Kulturës dhe Sportit si themeluese e fondacionit “CulturAlb”, me objekt ruajtjen, prodhimin, ekspozimin, promovimin, marketimin, shitjen e suvenireve e të produkteve të tjera artistike, promovimin e trashëgimisë kulturore materiale, brenda dhe jashtë territorit të Republikës së Shqipërisë, dhe çdo veprimtari tjetër të parashikuar në statut dhe në aktin e themelimit. 
2. Akti i krijimit dhe statuti i fondacionit miratohen në gjykatë sipas legjislacionit në fuqi për themelimin, regjistrimin, funksionimin, organizimin dhe veprimtarinë e organizatave jofitimprurëse, të cilat ndjekin qëllime në të mirë dhe në interes të publikut.
3. Ngarkohet Ministria e Turizmit, Kulturës dhe Sportit për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

